
			3569

			AGINDUA, 2022ko uztailaren 20koa, Hezkuntzako sailburuarena, Anoetan (Gipuzkoa) dagoen CPEIPS «Anoeta Ikastola» HLBHIP Haur, Lehen eta Bigarren Hezkuntzako Ikastetxe Pribatuaren baimena aldatzeko dena.

			Anoetako (Gipuzkoa) CPEIPS «Anoeta Ikastola» HLBHIP Haur, Lehen eta Bigarren Hezkuntzako Ikastetxe Pribatuaren «Anoeta Herri Ikastola Sociedad Cooperativa» erakunde titularraren legezko ordezkariak hasarazitako espedientea aztertu da. Eskaeraren xedea ikastetxearen izen espezifikoa aldatzea da.

			Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

			Arau hauek hartu dira kontuan: Heziketarako eskubidea arautzen duen uztailaren 3ko 8/1985 Lege Organikoa; Ikastetxe pribatuetan unibertsitateaz kanpoko araubide orokorreko irakaskuntzak emateko baimenei buruzko apirilaren 3ko 332/1992 Errege Dekretua; apirilaren 3ko 332/1992 Errege Dekretua aldatzen duen otsailaren 12ko 131/2010 Errege Dekretua, eta gai horretan aplikatzekoak diren gainerako legeak. Horiek horrela, honako hau

			EBAZTEN DUT:

			1. artikulua.– «Anoeta Ikastola» Haur, Lehen eta Bigarren Hezkuntzako Ikastetxe Pribatuaren izen espezifikoa aldatzeko baimena ematen da: aurrerantzean «Anoetako Herri Eskola» Haur, Lehen eta Bigarren Hezkuntzako Ikastetxe Pribatua izango du izena.

			2. artikulua.– Ikastetxearen izen-aldaketa Ikastetxeen Erregistroan inskribatuko da. Aldaketa honek ez du inolako eraginik izango ikastetxearen ohiko jardunean.

			3. artikulua.– Ikastetxea honela geratuko da inskribatua:

			Kode-zenbakia: 012310 eta 20008660.

			Izen generikoa: Haur, Lehen eta Bigarren Hezkuntzako Ikastetxe Pribatua.

			Izen espezifikoa: «Anoetako Herri Eskola».

			Titularra: Anoetako Herri Ikastola Sociedad Cooperativa.

			Helbidea: Ergoien, 5.

			Udalerria: Anoeta.

			Lurralde Historikoa: Gipuzkoa.

			4. artikulua.– Agindu honetako hirugarren artikuluan adierazitako daturen bat aldatu behar bada, ikastetxea behartuta dago dagokion baimena eskatzera.

			5. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete behar du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

			AZKEN XEDAPENETAKO LEHENENGOA

			Agindu honek 2022-2023 ikasturtetik aurrera izango ditu ondorioak.

			AZKEN XEDAPENETAKO BIGARRENA

			Agindu honen aurka, aukerako berraztertze-errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta biharamunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2022ko uztailaren 20a.

			Hezkuntzako sailburua,

			JOKIN BILDARRATZ SORRON.

